ดาวโจนส์ปิดบวก/น้ำมันพุ่งแรง/ทองร่วง
หุ้นดาวโจนส์ปิดบวก 123.69 จุด ด้านราคาน้ำมันพุ่งขึ้น 1.64 ดอลลาร์ ทองคำลดลง 5.20 ดอลลาร์
22 พ.ค. 2564

ดัชนีเฉลี่ยอุตสาหกรรมดาวโจนส์ปิดที่ 34,207.84 จุด เพิ่มขึ้น 123.69 จุด หรือ +0.36% ขณะที่ดัชนีเอสแอนด์พี 500 ปิดที่ 4,155.86 จุด ลดลง 3.26 จุด หรือ -0.08% และดัชนี แนสแดค ปิดที่ 13,470.99 จุด ลดลง 64.75 จุด หรือ -0.48%ดัชนีดาวโจนส์ตลาดหุ้นนิวยอร์กปิดบวกเมื่อวันที่ 21 พ.ค. โดยได้แรงหนุนจากการเปิดเผยข้อมูลเศรษฐกิจที่แข็งแกร่งของสหรัฐ รวมถึงการปรับตัวขึ้นของหุ้นกลุ่มอุตสาหกรรมและกลุ่มธนาคารช่วยหนุนตลาดสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนก.ค. เพิ่มขึ้น 1.64 ดอลลาร์ หรือ 2.7% ปิดที่ 63.58 ดอลลาร์/บาร์เรล สัญญาน้ำมันดิบเบรนท์ (BRENT) ส่งมอบเดือนก.ค. เพิ่มขึ้น 1.33 ดอลลาร์ หรือ 2% ปิดที่ 66.44 ดอลลาร์/บาร์เรลสัญญาน้ำมันดิบเวสต์เท็กซัส ตลาดนิวยอร์กปิดบวก ได้แรงหนุนจากความเป็นไปได้ที่ว่าพายุจะก่อตัวในอ่าวเม็กซิโก ซึ่งอาจจะส่งผลกระทบต่อการผลิตน้ำมันของสหรัฐราคาทองคำตลาดโคเม็กซ์งวดส่งมอบเดือน มิ.ย. ลดลง 5.2 ดอลลาร์ หรือ 0.28% ปิดที่ 1,876.7 ดอลลาร์/ออนซ์ นักลงทุนเทขายทำกำไรสัญญาทองคำ หลังจากราคาปรับตัวขึ้น 6 วันติดต่อกัน